Lav et referat af nedenstående tekst:

Tekst:
Rekordforsøget finder sted i Aalborg Storcenter og gennemføres på roergometer, eller det man i daglig tale kalder romaskine. Baggrunden for rekordforsøget er udover æren, at rejse penge til indkøb af en ny konkurrencebåd. Adskillige lokale virksomheder sponserer rekordforsøget med et beløb pr. roet kilometer. - Aalborg Roklub har ikke haft en rigtig aktiv konkurrenceafdeling i de sidste 25 år, så derfor er meget af materiellet lige så gammelt og det er vanskeligt at gøre sig gældende i eliten med både og udstyr der ikke er tidssvarende, forklarer assistenttræner Gorm Andersen. Under onsdagens morgentræning var det også klart, at roerne har et problem. Næsten 40 roere stod klar klokken 6 og det lykkedes kun med nød at næppe at finde bådkapacitet til alle. - Det er ærgerligt at det kniber med kapaciteten, for det er jo en sport, hvor man ret hurtigt kan blive god. Og så er det sociale på AAU-holdene helt fantastisk. Vi træner hver eneste morgen og så spiser vi morgenmad sammen inden folk kører ud på deres respektive studier, forklarer Mikkel Paetau, der er en af eliteroerne fra det herrehold, som går efter at slå rekorden. Rekordforsøget gennemføres med ti roere, der skiftes til at ro. Alle roerne skal være mellem 20 og 29 år og sammenlagt skal de på 24 timer ro mere end 359.484 meter

Referat:
Studerende fra AAU's rohold forsøger i det kommende døgn at slå verdensrekorden i 24-timers roning